
Republika e Kosovës
Republika Kosova-Republic of Kosovo
Qeveria-Vlada-Government 

Ministria e Industrisë, Ndërmarrësisë, Tregtisë dhe Inovacionit
Ministarstvo Industrije, Preduzetnistva, Trgovine i Inovacije 
Ministry of Industry, Entrepreneurship, Trade and Innovation 


Ministria e Industrisë, Ndërmarrësisë, Tregtisë dhe Inovacionit - Departamenti i Industrisë, në mbështetje të  neneve 13, 14, 15 dhe 16 të Ligjit Nr. 06/L-041 për Kërkesat Teknike për Produkte dhe Vlerësim të Konformitetit, si dhe nenit 4, 5 dhe 6 të Udhëzimit Administrativ (QRK) Nr. 05/2025 për Mënyrën e Emërimit të Trupave për Vlerësimin e Konformitetit, shpall:

F T E S Ë  P U B L I K E

Për emërimin e Trupave për Vlerësimin e Konformitetit / Trupat Inspektuese SK EN/ISO 17020 Tipi A, si vijon:

1. [bookmark: _Hlk239252140]Trupa Inspektuese për vlerësimin e konformitetit të Ashensorëve dhe Komponentëve të tyre të Sigurisë sipas  Ligjit nr.06/L-041 për Kërkesat Teknike për Produkte dhe Vlerësim të Konformitetit, Udhëzimit Administrativ (QRK) Nr. 05/2025 për Mënyrën e Emërimit të Trupave për Vlerësim të Konformitetit,  Rregullores (MTI) Nr.03/2017 për Sigurinë e Ashensorëve dhe  Rregullores (MTI) Nr.05/2018 për Sigurinë e Ashensorëve në Përdorim.  


2. Trupat Inspektuese në zbatim të legjislacionit në fuqi duhet të plotësojnë kushtet për të cilat kërkohet emërimi, duhet të jenë të akredituara në përputhje me kërkesat e standardit SK EN ISO/IEC 17020 për fushat e përcaktuara në:

2.1.  Rregullore (MTI) Nr.03/2017 për Sigurinë e Ashensorëve;
2.1.1. Inspektimi Përfundimtar për Ashensorë (SHTOJCA V)
2.1.2. Konformiteti i Bazuar në Verifikimin e Njësisë për Ashensorë (SHTOJCA VIII)

2.2.  Rregullore Nr.05/2018 për Sigurinë e Ashensorëve në Përdorim;
2.2.1. Inspektimi periodik i ashensorit (Neni 9),standardi EN 81-80 (SHTOJCA 1);
2.2.2. Inspektimi i jashtëzakonshëm (Neni 11).
3. Trupat Inspektuese të cilët aplikojnë për emërim duhet të kompletojnë të gjitha dokumentet e përcaktuara në Udhëzimin Administrativ Nr. 05/2025 për Mënyrën e Emërimit të Trupave për Vlerësim të Konformitetit si në vijim:

3.1. Emrin e biznesit të regjistruar në Agjencinë e Regjistrimit të Bizneseve në Kosovë, statusin juridik, adresën, strukturën organizative dhe veprimtarinë përkatëse;
3.2. Numrin dhe emrin e rregullores teknike përkatëse ose ligjit përkatës, sipas të cilit kërkohet emërimi;
3.3. Fushë veprimtarinë përkatëse për vlerësim të konformitetit, llojin e aktiviteteve që kryen, emrin e modulit ose moduleve për vlerësimin e konformitetit dhe të produktit ose grupin e produkteve që janë objekt i vlerësimit të konformitetit, të dhëna tjera me qëllim të identifikimit të saktë të produktit, duke ju referuar dispozitave përkatëse të rregulloreve teknike;
3.4. Të dhënat për kompetencën teknike të punonjësve dhe të personave të tjerë të angazhuar në aktivitetet e vlerësimit të konformitetit, (në tekstin e mëtejmë: Personeli),
       3.4.1. Për të marrë emërim të vlefshëm, trupi i emëruar duhet të punësojë me orar të plotë të paktën një inxhinier të diplomuar të inxhinierise elektronike dhe të paktën një inxhinier të diplomuar të inxhinierisë mekanike, neni 13 paragrafi 3 I Rregullores Nr.05/2018 për Sigurinë e Ashensorëve në Përdorim.
3.5. Të dhënat për kapacitetet teknike, përfshirë pajisjet dhe vendin në të cilën do të kryhen aktivitetet e vlerësimit të konformitetit;
3.6. Dëshminë që Aplikuesi nuk është i përfshirë në aktivitete të cilat mund të bien ndesh me pavarësinë dhe paanshmërinë e aktiviteteve të vlerësimit të konformitetit;
3.7. Procedurën se si Aplikuesi i ka të rregulluara veprimet dhe vendimet lidhur me ankesat për aktivitetet e tij dhe për vendimet e marra lidhur me vlerësimin e konformitetit si dhe informatat për procedurën e mbajtjes së sekreteve të punës, kompetencat e përgjithshme të trupit (p.sh. sistemi i tij i menaxhimit), përtej kapaciteteve teknike specifike sipas nën paragrafit 1.5, paragrafi 1, neni 6 të Udhëzimit Administrativ (QRK) Nr. 05/2025 për Mënyrën e Emërimit të Trupave për Vlerësim të Konformitetit. Kjo përfshinë edhe dëshminë se të ardhurat e menaxhmentit dhe të personelit nuk varen nga numri i vlerësimeve të kryera dhe rezultateve të këtyre vlerësimeve;
3.8. Dokumenti me të cilin dëshmohet kompetenca teknike dhe profesionale e aplikuesit për përmbushjen e kushteve të përcaktuara me dispozita përkatëse – çertifikata e akreditimit sipas nenit 14 paragrafi 2 dhe nenit 16 paragrafi 2 të Ligjit Nr.06/L-041 për Kërkesat Teknike për Produkte dhe Vlerësim të Konformitetit;
3.9. Nëse Aplikuesi do të nënkontraktojë disa nga aktivitetet e tij, atëherë i nevojitet lista e trupave për vlerësim të konformitetit dhe aktiviteteve që do të nënkontraktohen, dëshmia me të cilën trupi i emëruar sigurohet dhe merr përgjegjësinë për kompetencën dhe detyrat që kryhen nga nënkontraktuesit e tij dhe për këtë e njofton Ministrinë kompetente;
3.10. Dëshminë e sigurimit të përgjegjësisë për mbulimin e dëmit që mund të shkaktohet, në vlerë prej njëqind mijë (100,000.00 Euro), paragrafi 11 neni 23 I Rregullores (MTI) Nr.03/2017 për Sigurinë e Ashensorëve;
3.11. Deklaratën për zotimin e Aplikuesit që t’a informoj me kohë Ministrinë kompetente për aktivitetet e tij dhe për ndonjë ndryshim eventual të rrethanave;
3.12. Informacione të tjera të rëndësishme për emërim të përcaktuara në ftesën publike;
3.13. Dëshmia për pagesën e taksës administrative për aplikim, sipas Vendimit për caktimin e taksës për emërimin e trupave për vlerësim te konformitetit me Nr.Protokolli I-899/01.

4. Aplikacionit duhet t’i bashkëngjitën dokumentet origjinale ose në kopje e noterizuar me të cilat vërtetohen të dhënat nga kërkesat sipas paragrafit 1 të nenit 6 të  të Udhëzimit Administrativ (QRK) Nr. 05/2025 për Mënyrën e Emërimit të Trupave për Vlerësim të Konformitetit, për të cilat trupi për vlerësimin e konformitetit pretendon të jetë kompetent. Dokumentet të cilat lëshohen nga Ministria nuk kanë nevojë të jenë të noterizuara

5. Në rastet kur ofrohen këto dëshmi përmes dorëzimit të certifikatës së akreditimit, atëherë të dhënat në certifikatën e akreditimit nuk ka nevojë të dëshmohen me prova shtesë, për të përmbushur kërkesat e nenit 6 të Udhëzimit Administrativ (QRK) Nr. 05/2025 për Mënyrën e Emërimit të Trupave për Vlerësim të Konformitetit.

6. Aplikacionit duhet t’i bashkëngjitet lista me çmimet për shërbimet e vlerësimit të konformitetit.

7. Ftesa publike është e hapur pesëmbëdhjetë (15) ditë pune pas ditës së publikimit. 

8. Aplikuesi i bartë shpenzimet e procedurës të emërimit. 
Fatura për aplikim për emërim merret në Departamentin e Industrisë, zyra Nr.120, ndërkaq kërkesa e plotësuar dorëzohet në Arkivin e Ministrisë së Industrisë, Ndërmarrësisë, Tregtisë dhe Inovacionit, për Departamentin e Industrisë, ose në formë elektronike flora.namani@rks-gov.net.

Aplikuesit mund të informohen për procedurat e përgjithshme rreth procedurës së në Departamentin e Industrisë.


Adresa:
Ministria e Industrisë, Ndërmarrësisë, Tregtisë dhe Inovacionit 
Departamenti i Industrisë
Lagjja e Spitalit, Rr. “Arbënor e Astrit Dehari” , nr. 21, 10000 Prishtinë


Tel. i zyrës : 038 200 36 545


Adresa: "Arbënor e Astrit Dehari” p.n Lagjja e Spitalit 10000 Prishtinë-Kosovë Tel:038 512 138  
https://minti.rks-gov.net/

